钦定古今图书集成/历象汇编/乾象典/第039卷 > 《和元舍人万顷临池翫月戏为新体》
## 钦定古今图书集成/历象汇编/乾象典/第039卷 > 《和元舍人万顷临池翫月戏为新体》

沈佺期

春风摇碧树，秋雾卷丹台。复有相宜夕，池清月正开。
玉流含吹动，金魄度云来。熠爚光如沸，翩翾景若催。
半环投积草，碎璧聚流杯。夜久平无焕，天晴皎未𬯎。
镜将池作匣，珠以岸为胎。有美《司言》暇，高兴独悠哉。
挥翰初难拟，飞名岂易陪。夜光珠在握，了了见沉灰。